Vallensbæk Stationstorv

 \* et godt og trygt sted at bo 15-08-2023

 **Referat afdelingsbestyrelsesmøde nr. 30**

**Torsdag den 10. august 2023 kl. 16,00 – 18.00 i fælleslokalet.**

Værter: Lene og Gert Afbud fra Jan, Jørgen A. og Johnni

Referat: Peder

**John fra Ejendomskontoret var inviteret til første del af mødet**.

--------------------------------------------------------------------------------------------------------------------------------------

**Referat**

**Status på i gang sager/afsluttede sager/ejendomskontoret**

**Stormgade – lukning med skydedøre – er nu afsluttet og de fungerer perfekt. Udgift hertil er på ca. kr. 263.000, hvoraf kr. 37.500 er betalt i regnskabsåret 2022.**

**Faldstamme er nu udbedret og vi har fået regning svarende til tilbud minus leje af lift ca. kr. 75.000. Vi får ikke dækket noget fra forsikring, da det ikke er en opstået skade, men fra byggeriet.**

|  |
| --- |
| **Der har lige været et nyt problem med afløb. Det var stoppet langt nede med fedtstof. !** |

**Der er et par forsikringsskader på p-dæk fra august 2022, som for længst burde være udbedret, men de to skader er desværre blevet ”blandet sammen” og det er ikke de rigtige ting, som er blevet udbedret. John arbejder på at få det bragt i orden.**

**Og her for nylig var der en nordmand med campingvogn, som uden held forsøgte at køre en rundtur på p-dæk. Det gik mest ud over hans campingvogn, men han påkørte ventilationskanal fra Wallenz. Rapport med billeder er sendt til ejendomskontoret.**

|  |
| --- |
| **Skiltning med angivelse af tilladt højde bliver revideret, nye skilte sat op.** |

**Med hensyn til 5-års gennemgang, så er vi næsten i mål. Men ifølge tidligere driftsleder, så er der en afstiver til altan, som ikke er blevet leveret og monteret. (Måske til 3 M og 3 H 3.1).**

|  |
| --- |
| **Ejendomskontoret er fortsat på sagen, og der bliver bestilt de manglende skråstivere.** |

**Der mangler stadig et afsluttende brev til alle lejligheder fra Hejdi Gregersen, KAB som vi har forstået at vi vil modtage.**

|  |
| --- |
| **Kundechefen Bo Mølgaard bliver sat på sagen.** |

**Vi afventer stadig miljø skab og beholder til tekstilaffald fra Vestforbrænding til sortering af farligt affald og tekstil. John er i kontakt med Vestforbrænding. Når vi har modtaget miljøskab og beholder skal vi have opdateret vejledning for sortering.**

**F: Godkendelse af referat fra sidste møde.**

**Der er ikke fremkommet bemærkninger til referatet fra møde nr. 29 den 19. april 2023.**

**Referatet er dermed godkendt og bliver underskrevet af formanden.**

**F: Orientering fra formanden og emner til drøftelse:**

**Regnskab 2022**

**Vi har nu modtaget udkast til regnskab for 2022, som nu viser et overskud på kr. 105.760, som er overført til opsamlet resultat. Fra opsamlet resultat er der overført kr. 100.000 i 2022.**

|  |
| --- |
| **Beboerregnskab sendes ud senest 1 uge før afdelingsmødet.** |

**Regnskab 2023**

**Lene kommer med status på regnskab 2023.**

|  |
| --- |
| **Første halvår ser ud til at følge budgettet, men der er nogle posteringer, som vi gerne vil have flyttet.** |

**Budget 2024**

**Arbejdet med budget 2024 er nu afsluttet. Vi har skullet tage hensyn til Organisationsbestyrelsens beslutning om, at niveauet for afdelingernes årlige opsparing af henlæggelser skal op på min. Kr. 225 pr. kvm årligt.**

|  |
| --- |
| **Beboerbudget sendes ud senest 1 uge før afdelingsmødet.** |

**Ejerforeningen og Focus Asset Management**

|  |
| --- |
| **På afdelingsmødet i september 2022 blev der fremsat forslag om støjdæmpning/overdækning af varegården ved Rema, pladsen hvor der bliver leveret varer tidligt om morgenen. Kundechef Bo Mølgaard har haft dialogen med Focus Asset, som nu har meldt tilbage, at de desværre ikke kan finde en holdbar løsning til en fornuftig pris.****Vi mangler stadig svar på om vores aftale om køb af affaldsarealet bag Rema1000 stadig er gældende. Det begynder at haste i forbindelse med endelig afslutning af byggeregnskab.** |

**Hjertestarter**

**Et emne, som går igen på flere spørgeskemaer, er hjertestarterkursus.**

**Vi har også talt om det et par gange.**

**Det er et emne, som afdelingen har ansvar for. På mødet den 10 skal vi aftale, hvem der gør hvad og hvornår. Se hjemmesiden Hjerteredder.dk**

|  |
| --- |
| **Gert har aftalt med Hjerteforeningen at de kommer og viser os brug af hjertestarter. Det bliver medio november.** |

**Genudlejning**

**3H, 3.1. er pr. 1. juli udlejet il Janni og Ole fra 3C, 2.2., som pr. 1. august er udlejet til Liss og Flemming Wetterstein.**

**Ledig er nu lejligheden 3P, 1.2, som er opsagt pr. 30. september med aflevering senest den 15. september. KAB har ikke oplyst, hvornår de starter genudlejning af den ledige lejlighed. Det vil vise sig, om der fortsat er interesse for vores seniorbofællesskab. Eller om der bliver behov for orienteringsmøder.**

**Vi skal også ved lejlighed have set på forslag og regler, som blev aftalt med Katja og KAB helt tilbage i 2020.**

|  |
| --- |
| **Det tager vi op på møde med Vallensbæk Boligselskab til efteråret.** |

**Udvidelse af fælleslokalet**

|  |
| --- |
| **Status er lige nu, at projektlederen fra KAB sammen med en advokat forsøger at finde ud af, om vi kan få lov til at anvende arealet ud for fælleslokalet. Vi håber at være klar med orientering på afdelingsmødet.** |

**Ordinært afdelingsmøde den 20. september**

|  |
| --- |
| **Vi startede på planlægningen af det kommende afdelingsmøde. Indkaldelsen er klar og opgaver blev fordelt.** |

**Aktuelle punkter sendt til formanden**

**F: Eventuelt**

**Beboermappen, som vi fik udleveret ved indflytning, er nu blevet digital – se ”Din bolig” på hjemmesiden.**

|  |
| --- |
| **Peder orienterede om, at der er et kommende seniorbofællesskab, som ønsker at besøge os. Derudover er KAB ved at arrangere en studietur for bestyrelsesmedlemmer i Seniorbofællesskaber, som der er 16 af i KAB fællesskabet, de vil måske også besøge os.** |

**F: Næste møde**

**Onsdag den 4. oktober kl. 16.00 Afdelingsbestyrelsesmøde**

**Kalender 2023**

**Onsdag den 16. august kl. 1900 Formandsmøde Peder**

**Tirsdag den 05. septem kl. 1630 Møde Organisationsbestyrelsen Peder**

**Onsdag den 20. september Afdelingsmøde Alle/beboerne**

**Onsdag den 04. oktober kl. 1600 Afdelingsbestyrelsesmøde Afd.bestyrelsen**

**Mandag den 23. oktober kl. 1630 Møde Organisationsbestyrelsen Peder**

**Efterår kl. 1600 Møde med Vallensbæk Boligselskab Afd.bestyrelsen**

**Onsdag den 22. novem kl. 1900 Formandsmøde Formanden**

**Tirsdag den 05. december kl. 1600 Møde Organisationsbestyrelsen Peder**

**Ferie**

**25-09 - 29-09 Peder**

**21-10 - 11-11 Gert**

**28-10 - 11-11 Peder**

**Vallensbæk Stationstorv /Peder**